Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: joggal összefüggésben eredményez alkotmányos visszásságot, ellentétes a 64/1994. (IV. 30.) Korm. rendelet 57. §
Paragraph Index: 355

(1) bekezdésének b) pontjával, ezért az Alkotmány 2. § (1) bekezdése szerinti jogállam, illetve az ebből eredő jogbiztonsághoz való alkotmányos joggal összefüggésben eredményez visszásságot. Az intézmény semmiféle, a gyermekek hosszabb idejű, kulturált tartózkodásához, különösképpen foglalkoztatásához de még fürdetéséhez szükséges felszereléssel sem rendelkezik. A Határőr Igazgatóságnál az intézményben élő gyermekekkel foglalkozó szakember nincsen. A gyermekek életkörülményei az Alkotmány 67. § (1) bekezdésében biztosított gyermeki jogokkal összefüggésben eredményeznek alkotmányos visszásságot. A Közösségi Szállás gyakorlatilag állandósult zsúfoltsága miatt a hálóhelyiségekben ismeretlen férfiakat, nőket és gyermekeket vegyesen szállásolták el. A szolgálatban lévő őrszemélyzet elismerte, hogy a közösségi szálláson élő külföldiek között megjelent a prostitúció és — utólagos tudomásuk szerint — már szexuális zaklatás is előfordult. A hálóhelyiségek mérete, továbbá az őrszemélyzettől való nagy távolság miatt gyakorlatilag esély sincs arra, hogy zaklatás esetén a veszélyeztetett személy időben segítséghez jusson. A külföldi állampolgárok nemek szerinti elkülönítésének hiánya ellentétes a 64/1994. (IV. 30.) Korm. rendelet 57. § (1) bekezdésének a) pontjával, ami az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal, az Alkotmány 54. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes